Luettelo Viipurin kauppiassuvuista

Tämä on **luettelo [[Vanha Suomi|Vanhan Suomen]] kauppiassuvuista**.

Useat viipurilaiset kauppiassuvut ovat lähtöisin Saksasta ja Itämeren alasaksin kielisiltä alueilta. Merkittävä määrä saksalaisporvareita asui myös Haminassa.

## Saksalaiset ja saksankieliset suvut
Viipurin kauppa, erityisesti tukku ja ulkomaankauppa, sekä kaupungin hallinto oli keskiajalta alkaen saksalaisten sukujen hallussa. Saksankielisen väestön määrä pysyi kaupungin kasvaessa noin 300 henkilössä, ja oli suurimmillaan vuonna 1939 noin 1&nbsp;000 henkeä. Avioliitot solmittiin suurelta osin tämän ryhmän sisällä. Merkittävä määrä saksalaisia asui lisäksi läänin kartanoissa sekä Haminassa ja Vehkalahdella, jonne Viipurin porvareita muutti isonvihan jälkeen. Valtakielenä säilyi saksa 1800-luvun puoleen väliin saakka, jonka jälkeen ruotsi alkoi vallata alaa. Merkittäviä saksalaissukuja olivat mm. seuraavat:

* Boisman (Rötgert Boisman, 1590-luku, Tallinna)
* Bruun (1600-luku)
* Bröijer (Herman Bröijer, 1590/1, Lyypekki)
* Bützow (vuonna 1747), alkujansa mecklenburgilainen muinaisaatelis- sekä pappissuku 
* Cröell (n. 1600)
* Dannenberg (1630-luku, Brandenburg)
* Dippell (1870-luku)
* Hackman (Johan Friedrich Hackman, 1777, Bremen, Lyypekki) tunnetaan nykyään teollisuussukuna
* Hertz (Henrik Hertz 1637, nai pormestari Reinhold Boismanin tyttären)
* Jaenisch (1702 jälkeen, Nyen/Nevanlinna)
* Kölling (1600-luvun alku, luultavasti Lyypekistä)
* Mielck

* Pylse (Mattias Püllse, 1702 jälkeen, Nyen) saksalaistunut, alun perin karjalaista talonpoikaissukua
* Schmedeman (Schmedemann) (n. 1600)
* Schmidt (Hans Schmidt, 1600-luvun alku)
* Sesemann (Hans David Sesemann, 1661, Lyypekki)
* Starckjohann (1800-luku)
* Sutthoff (1600-luvun alku)
* Tesche (Peter Kristianinpoika Tesche, 1590-luku, mahdollisesti Tallinna)
* Thesleff (Hans Thesleff, 1595 Lyypekki).
* Winter (Winther, viipurilaisia jo 1540-luvulla)

### Virka-aateli
Saksalaiset kauppiassuvut muodostivat merkittävän osan Vanhan Suomen virka-aatelia. Suomen ritarihuoneen järjestäydyttyä vuonna 1818 Viipurin virka-aatelisista anomuksesta introdusoitiin neljän suvun edustajia, nimittäin von Daehn (1834), Stewen (~1840), von Winther ja von Wulffert (1855). Lisäksi aatelissäätyyn kohosivat Bröijer (1647, nimellä Rosenbröijer) ja Cröell (1653, nimellä Rosencröell) sekä von Boisman (1808), Thessleff (1812), Bützow (1832), von Tesche (1854) ja Bruun (1863).

## Ruotsinkieliset suvut
Viipurin ruotsinkieliset säätyläissuvut toimivat pääosin virkamiehinä ja pappeina. Merkittävinä kauppiassukuina mainitaan kuitenkin seuraavat:

* Alfthan
* Hallenberg
* Ruuth (Ruuth i Finland)
* Weckroth (Weckrooth)

## Venäläiset suvut
* Jakowleff (ven. Яковлевъ, *Jakovlev*)
* Ristoff (ven. Ристовъ, *Ristov*)
* Sergejeff
* Schirokoff (Zirjakov)

## Katso myös
* Tervaporvarit
* Juusten

## Lähteet

## Kirjallisuutta
* Hartmut Boockmann & al. *Deutsche Geschichte im Osten Europas: Rußland*  
* Lagus, Gabriel: Kuvauksia Wiipurin historiasta II. Viipuri 1895
* Pentti Paavolainen & Sanna Supponen (toim.): Monikulttuurisuuden aika Viipurissa. Viipurin Suomalaisen Kirjallisuusseuran Toimitteita 17. Helsinki 2013
* Schweitzer, Robert: Die Wiborger Deutschen. Helsinki : Stiftung zur Förderung deutscher Kultur 1993